Premio Letterario Città di Olbia 2018 V edizione

Sezione D Poesie in gallurese e logudorese

Primo Classificato

**Atturradu**

di Pietro Delogu

La Giuria

Presidente:

**Francesco Pala**

Giurati

**Maria Teresa Inzaina**

**Luana Scanu**

**Antonio Canalis**

**Quintino Mossa**

Atturradu



Premio letterario 2018 D017

Atturradu

da sas turres d’ottana

so torradu

a s’umbra sacra

‘e s’anticu nurache:

E in cust’or’istasìda

de agustu

mi si perden’ sos sentidos

in d’una bision’ ‘e disattinu.

E dzeo m’intenno

puzzone irmarinadu

prenu de angustia e de ispòru,

ca finzas sa cussorja

ube apo prantadu

sas urminas pizzinnas

a’pèrdidu pro mene

sas làccanas connottas.

Mi mira’ piedosu

s’isteddu chenadorju,

ma no’accatto prus

sos istentales

chi m’in cumpanzos

in sa nott’isteddada

chin sa gama ziranne in sa leada.

E si m’agurtin puru

sas paragulas notas

c’aian una die

su brùnzinu sapore

de sa limba nadia.

O.G.M.

so attu jeo puru

chei su tricu

chi prus non messa’

su massaju,

chei s’erbeche

chi prus non murghe’

su pastore.

Eppuru

galu mi reghe’ s’ispera

de torrar’a buffare

carchi die

chin sa bajon’ ‘e brustica

s’abba sacrada

de< su tempiesu>. N.b: O.G.M: organismo geneticamente modificato.

Su Tempiesu: Fonte sacra nuragica.