Premio Letterario Città di Olbia 2018 V edizione

Sezione D Poesie in gallurese e logudorese

Secondo Classificato

**Atturradu**

di Andrea Meleddu

La Giuria

Presidente:

**Francesco Pala**

Giurati

**Maria Teresa Inzaina**

**Luana Scanu**

**Antonio Canalis**

**Quintino Mossa**

**Tempus furone.**



Premio letterario 2018 D012

A bortas in campuras de lugore,

a cando sena gramas a sa cua

andende a totu fua

nos furat onzi prenda in su mudore.

Brionat in birdonza dilighesa,

latuca ch’at in pensu s’ortulanu,

m’abbistu fitianu,

no l’ ‘idet cando ingroghit cun lestresa.

E tue, cantas bortas m’as mustradu

sena muschire, mannu su disbatu,

su coro in disacatu,

carpidu, da’ sas lantas turmentadu.

Ma deo, impressidu de continu,

non t’apo dadu mannu contivizu

e frores in fastizu

fint allizende in tancas de su sinu.

O tempus faghe prou,

su nessi custa ‘ia

non b’apas sa metzana bramosia.

Non fuas dae nou

e làssal’ in costou

sa nòdida pretzisa tirannia,

ma faghe s’arressada;

ti tuchet a s’imbesse s’impunnada.

Ammustra sa tramposa

e lascinosa iscuta,

cando sa prima foza a terra est ruta,

de cudda frisca rosa

chi como at timerosa,

sinnadu d’oriolu custa muta.

Pro cantu intreghet dolu,

cumprender onzi farta dat consolu.

Ma como custa frua, cun apitu

la miro, non m’apento in disaogu.

At a torrare in fogu

sa pampa persighida da’ su fritu.